Ілан Маск

Ілан Рыў Маск (; ) — канадска-амерыканскі інжынер, прадпрымальнік, вынаходнік і інвестар; міліярдэр. 

 Біяграфія 
Бацька — інжынер-будаўнік Эрал Маск, маці — мадэль Мэй Маск. Яго бацькі развяліся, калі Ілану было каля 10 гадоў.

Ілан з дзяцінства захапляўся праграмаваннем. У 12-гадовым узросце распрацаваў відэагульню пад назвай Blastar, якую прадаў камп’ютарнаму часопісу за 500 долараў.

У 1989 годзе атрымаў канадскі пашпарт (яго маці была родам з Канады), з’ехаў з ПАР і паступіў у Каралеўскі ўніверсітэт у Кінгстане (Антарыа).

У 1992 годзе ён перавёўся ў Пенсільванскі ўніверсітэт (Філадэльфія, ЗША), дзе праз пяць гадоў атрымаў ступень бакалаўра фізікі і эканомікі. Затым вырашыў працягнуць адукацыю ў аспірантуры пры Стэнфардскім універсітэце ў Каліфорніі, але пакінуў яе праз два дні пасля паступлення.

Разам з братам заснаваў кампанію Zip2, якая распрацоўвала электронныя карты і бізнес-даведнікі для сродкаў масавай інфармацыі. У прыватнасці, кліентамі Zip2 былі The New York Times і Chicago Tribune. У 1999 годзе Zip2 была набыта Compaq Computer Corporation за 307 мільёнаў долараў гатоўкай і 34 мільёны каштоўнымі паперамі (сам Маск атрымаў $22 млн)Илону Маску — 50 лет. Собрали все его проекты — от Tesla до чипа для мозга. Zip2 стала часткай пошукавай сістэмы AltaVista, якую Compaq набыла раней.

У 1999 годзе на грошы, атрыманыя ад продажу Zip2, Ілан і Кімбал Маск заснавалі кампанію X.com, якая прадастаўляла фінансавыя паслугі і ажыццяўляла плацяжы ў інтэрнэце. Зліццё X.com з кампаніяй Confinity прывяло ў выніку да стварэння сістэмы плацяжоў PayPal, якая ў 2002 годзе была набыта eBay за 1,5 мільярда долараў. Маск як найбуйнейшы акцыянер атрымаў 165 мільёнаў долараў.

У 2002 годзе Ілан Маск стаў грамадзянінам ЗША. У гэтым жа годзе ён заснаваў Space Exploration Technologies (SpaceX) — кампанію, якая дэкларавала сваёй мэтай зрабіць асваенне космасу больш даступным. Застаючыся саўладальнікам SpaceX, Маск займае ў кампаніі пасады генеральнага дырэктара і галоўнага інжынера.

У 2003 годзе прадпрымальнік стаў адным з асноўных інвестараў Tesla Motors, пазней пераназванай у Tesla — кампаніі па вытворчасці электрамабіляў. Як сузаснавальнік і генеральны дырэктар Tesla, Ілан Маск кіруе праектаваннем і вытворчасцю электрамабіляў, акумулятарных батарэй і прадуктаў для сонечнай энергіі.

З 2015 па 2018 год знаходзіўся ў савеце дырэктараў OpenAI, арганізацыі-распрацоўшчыку штучнага інтэлекту. У 2023 годзе ён заснаваў уласную кампанію штучнага інтэлекту — xAI. Ён таксама генеральны дырэктар кампаніі Neuralink, якая распрацоўвае тэхналогію, што дазваляе звязаць цела чалавека з камп’ютарам.

Ілан Маск заснаваў і кампанію The Boring Company, якая займаецца стварэннем транспартнай сістэмы на аснове спецыяльных тунэляў для больш хуткага перамяшчэння аўтамабіляў і грузаў. У 2013 годзе Маск апублікаваў праект звышхуткаснага пасажырскага цягніка, які рухаецца ў тунэлі з разраджаным паветрам, названага Hyperloop.

У 2016—2017 гадах Ілан Маск быў членам форуму па стратэгіі і палітыцы пры прэзідэнце ЗША Дональдзе Трампе, кансультацыйнага эканамічнага органа, які складаецца з 18 прадпрымальнікаў. Пакінуў форум з-за рашэння Трампа, каб ЗША выйшлі з Парыжскага пагаднення па клімацеБиография Илона Маска.

25 красавіка 2022 Ілан Маск купіў за 44 мільярды долараў сацыяльную сетку Twitternashaniva.com.

Капітал Маска ў красавіку 2025 года — 342 млрд долараў, ён самы багаты чалавек у свецеМаск стал богаче на десятки миллиардов после победы Трампа

 Крыніцы 

Катэгорыя:Прадпрымальнікі ЗША
Катэгорыя:Інжынеры ЗША